# Vedtekter for lokalrådene i Senja kommune

## 1. FORMÅL

Lokalrådet skal styrke nærdemokratiet i Senja kommune, gjennom å jobbe for samfunnsutvikling i hele kommunen.

Vedtektene er felles for alle lokalrådene i kommunen, totalt 8 geografiske områder som dekker hele kommunen.

Lokalrådet skal fremme en tett dialog mellom innbyggerne og den politiske og administrative ledelse i kommunen. Ordningen skal bidra til samfunnsengasjement i hele kommunen.

Arbeidsmåten i rådet skal basere seg på medvirkning, informasjonsutveksling, høring og dialog. Lokalrådet skal ta vare på interessene til innbyggerne i gjeldende område, i saker som er viktige for lokalmiljøet. Særlig i saker som omfatter bosetning, samferdsel og næringsutvikling, skal lokalrådet være et bindeledd mellom forvaltningen og innbyggerne.

## 2. ORGANISERING OG SAMMENSETNING

Lokalrådet organiseres som egen organisasjon og kan registreres i Enhetsregisteret. Vedtektene legges inn i reglementet så snart de er godkjent og publisert i Enhetsregisteret. Lokalrådet vil motta støtte fra Senja kommune ved anmodning, under forutsetning av kommunestyret ikke fjerner dette fra budsjettet for 2023. Pr. 2021 og 2022 er beløpet 50.000 kroner per. år.

Lokalrådets navn ble på stiftelsesmøte bestemt å være \_\_\_\_\_\_\_\_\_\_\_\_\_\_\_\_\_\_\_ lokalråd, og kan bare endres på et årsmøte.

### 2.a Årsmøte

Årsmøte skal skje hvert 2. år i september. Det skal kalles inn til årsmøte hvert 2. år for hele befolkning i det geografiske området for lokalrådet, med 2 ukers varsel ved oppslag på butikk og via sosiale medier.

Styrets medlemmer som står på valg, velges på årsmøtet. Vedtektsendringer kan kun skje på årsmøter. Opphør av lokalrådet kan kun skje på årsmøter og med simpelt flertall. Penger som da eventuelt er på konto, må deles ut etter utlysning til lag eller foreninger til et bestemt tema.

### 2.b Styret

Det enkelte lokalrådet/styret skal bestå av 5 representanter, og en ungdomsrepresentant med nedre aldersgrense 14 år. Rådet skal bestå av minst 3 vara som representerer samme område som den de er vara for ved forfall, samt en vare for ungdomsrepresentanten. Det vil være best for kontinuiteten, at alle varemedlemmene møter på alle styremøter.

Styret består av leder, sekretær/kasserer, ungdomsrepresentant samt 2 styremedlemmer. Disse velges på årsmøte til lokalrådet. Varamedlemmer kan være med i diskusjoner, men ikke stemme ved avstemming.

# 3 VALG

Valgbar er alle som har bostedsadresse innenfor gjeldene område. Valg skal skje på årsmøte hvert 2. år, i september. 3 medlemmer velges for 4 år. De resterende 3 medlemmer velges 2 år senere.

# 4 OPPGAVER

Lokalrådet kan uttale seg i saker som hører inn under det enkeltes lokalråds

geografiske område. Lokalrådet skal også ta initiativ til egne saker. Lokalrådets viktigste oppgave er å ivareta og fremme områdets interesser overfor kommunenes politiske organer og være kontaktleddet mellom lokalmiljøet og kommunen.

Lokalrådet skal utarbeide strategier og fremme forslag til utvikling av lokalmiljøet på områder som bosetting, oppvekstmiljø, helse, omsorg, stedsutvikling og ellers på øvrige områder av interesse for lokalbefolkningen.

Lokalrådet disponerer tildelte økonomiske rammer slik hvert enkelt lokalråd bestemmer seg for. Dette kan være ulikt fra år til år. Lokalrådet sender en skriftlig anmodning til kommunen på midlene.

# 5. MØTEVIRKSOMHET / ADMINISTRASJON

Lokalutvalget møtes annen hver måned, eller hvis 3 av medlemmene krever det. Lokalrådet er beslutningsdyktig hvis 3 av medlemmene er til stede.

Leder kaller inn til lokalrådsmøte og lager saksliste. Innspill fra medlemmer av styret samt innbyggerne i det området lokalrådet representerer, sendes til leder.

Det er leders ansvar å avklare lokale og mat/ kaffeservering på møter. Om medlemmene har saker som skal tas opp med administrasjonen eller politikere i kommune, er det disse som i hovedsak fremme saken sammen med leder.

Leder kan invitere personer inn i styremøter hvis det er behov for redegjørelse i saker.

Sekretær/kasserer i styret skriver referat og sender det på e-post til medlemmer og vara.

Koordinator i Senja kommune for lokalrådene, kan bistå leder i lokalrådene og er kontaktpunkt inn mot administrasjon. Saker som behandles i lokalrådene og ønskes å bli tatt opp i kommunen politisk eller administrativt administrasjonen formidles til rådmann og ordfører ved koordinator i Senja kommune.